Na temelju čl. 53. st. 4. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i čl. 27. Statuta Grada Zlatara (Službeni glasnik Krapinsko – zagorske županije 36A/13, 9/18, 9/20), Gradsko vijeće Grada Zlatara na svojoj 31. sjednici održanoj dana 31. sjednici 2020. godine, donosi

**ODLUKU O IZMJENAMA I DOPUNAMA**

**ODLUKE O USTROJSTVU I DJELOKRUGU GRADSKE UPRAVE GRADA ZLATARA**

Članak 1.

U Odluci o ustrojstvu i djelokrugu gradske uprave Grada Zlatara („Službeni glasnik Krapinsko-zagorske županije“ 2/10 – dalje: Odluka), naziv Odluke mijenja se i glasi: „Odluka o ustrojstvu i djelokrugu upravnog odjela Grada Zlatara“.

Članak 2.

 Članak 1. Odluke mijenja se i glasi: „Ovom Odlukom uređuje se ustrojstvo i djelokrug upravnog tijela Grada Zlatara, organiziranog kao Jedinstveni upravni odjel Grada Zlatara (u nastavku teksta: Jedinstveni upravni odjel).“.

Članak 3.

Članak 3. stavak 2. mijenja se i glasi: „Na pročelju zgrade Grada Zlatara mora biti istaknuta ploča koja sadrži grb Republike Hrvatske, naziv Republika Hrvatska, Krapinsko-zagorska županija, te naziv Gradonačelnik Grada Zlatara.“

Članak 4.

 U članku 3. stavku 3. iza riječi: „Republika Hrvatska“ dodaje se zarez i riječi: „grb Republike Hrvatske“.

Članak 5.

 U članku 8. Odluke stavci 2. i 3. brišu se.

 Dosadašnji stavak 4. postaje stavak 2.

Članak 6.

Ova Odluka stupa na snagu osmog dana od dana objave u Službenom glasniku Krapinsko – zagorske županije.

KLASA: 023-05/20-01/05

URBROJ: 2211/01-01-20-2

U Zlataru 14. prosinca 2020.

PREDSJEDNICA

Danijela Findak